
COLOZSVAR! Y, si, PazA4sA? AYADENP 
OH Y VIA 





La o răspîntie nouă... 


Dacă aţi urmărit cu oare-care atențiune opera metodică de des- 
trămare a sufletelor, întreprinsă de „presa independentă“ a honigma- 
nilor dela București, ați văzut de sigur, că printre multele insinuări 
zilnice cu Care se zăpăceșşte mulțimea, cea mai proaspătă este batjo- 
corirea consecventă și în diferite forme a unui așa zis fascism românesc. 

De vre-o câteva luni încoace şi cu deosebire dela biruinţa lui 
Mussolini în numele. unei protestări naţionale, ca printr'o comună în- 
drumare programatică, cele mai multe redacţii din Capitală și-au pus 
de gând să ridiculizeze permanent doctrina ‘actualului guvern- italian. 
De pe malurile Tibrului au transplantat-o la Dâmboviţa și spiritul, 
ieftin al cetățenilor neofiți se împiedecă neîncetat de ea. S'au inventat 
fireşte în toate colțurile” țari: organisaţii fasciste, se vorbeşte necon- 
tenit de isprăvile lor, se lansează pretinsele barbarii ale câte unui 
ofițer înscris în primejdioasa tagmă, se pune la gazetă sperietura 
obișnuită a coreligionarilor dela Huşi și acum mai în urmă se publică 
cu mult haz caricatura generalului Moşoiu, care, chipurile, ar fi un 
fel de șef jovial al acestei ilariante mişcări.. 

Care poate fi oare motivul unei asemeni porniri ostile, scoase la 
iveală cu vreme și fâră vreme de către antreprenorii mobili ai publi- 
cisticei noastre? Intrebarea şi-o pun cu siguranţă cetitorii răutăcioa- 
selor note cotidiane. Să existe oare în realitate o repercusiune a na- 
ționalismului italian la noi, un început de fascism care se organi- 
zează şi amenință să ia în stăpânire mașina statului? Să fie înteme- 
iate svonurile că un pericol reacționar pândeşte din umbră, ale cărui 
tendințe legitimează temerile serioase din partea luptătorilor noștri 
umanitariști, într'o aşa de mare măsură, încât înființarea unei „Ligi a 
drepturilor omului“ e un act de prevedere socială și politică din cele 
mai indicate şi din. cele mai oportune ? 

Răspunsul e un nu simplu și categoric. 

Ca de-atâtea ori și de astădată presa de bulevard minte cu ne- 
ruşinare. Teoriile curentului actual de gândire din Italia cu toată exte- 
riorizarea lor sunt și rămân-o expresie particulară a solului, o mani- 

testare specifică a mentalității și a tradiţiilor locale. A încerca trans- 
punerea lor bruscă în împrejurările dela noi înseamnă a-ți închipui că 
la poalele Negoiului în Porumbacul de jus se pot improviza pădurile 
de portocali dela Palermo. Nimeni nu crede în asţfel de bazaconii. 
Prin urmare nimănui nu i-a trecut prin gând să propage aici în mod 
serios fascismul lui Mussolini cu ritualul lui, începând dela cămășile 
negre și până la disciplinatele legiuni care defilează cu zecile de mii 
pe via Appia... 

Ei, bine, atunci de ce rodomontadele celebrilor patroni Fagure 
și Rozenthal, împotriva unor tulburări imaginare ? 

| Răspunsul aci e mai dificil și mai complicat, eu însă nraş în- 

cumeta să-l schiţez în câteva rânduri. Atitudinea numiţilor latifundiari 
ai scrisului rcmânesc e inspirată de preca. țiunea care cade perfect în 
temperamentul lor. La dânşii printr'un proces îndelungat de impulsuri 
atavice s'a desvoltat şi ascuţit un aparat de sensibilitate nervoasă cu 
totul specială, un fel de seismograf foarte fin care le dă posibilitatea 
să înregistreze primejdiile viitoare înainte de deslănțuirea lor. In ma- 
terie de frică amintiții umaniști, sunt cum se ştie, fiecare la rândul 
lui, barometre escelente şi irepoșabile, Ei deci nu fac altceva în toată 
sbârnăiala lor actuală, cu care Caută să discrediteze fascismul la noi, 
decât se sbat din răsputeri să compromită înainte de-a se întrupa în 
mod evident o stare sufletească reală și existentă în societatea noastră, 
un val care e pe drum şi azi-mâine va cere cuvânt arătându- -$i pute- 
rile lui. Cele două porodițe de: proroci strigă în toate părţile să facă rost 
de umbreală pentru ziua 'de mâine, când simt că se va strica vremea 
deabinele.. 

Valul acesta este redeșteptarea ideii naționale în rândurile noastre. 

România ori-cât de tardiv, ca de obicei, dar nu se poate sustrage 
sugestiunilor care-au copleșit continentul în toate părțile și-au început 
să agite aproape. toate popoarele din vecinătatea noastră. După lince- 
zeala din prima perioadă de după război, când o discordare gene- 
rală a nervilor crease o atmosferă factice și înlesnea propaganda atâ- 
tor lozince disolvante, rând pe rând echilibrul sănătăţii a început să 
revie, morala tranşeelor sa restabilit și deodată cu ea obiectivul po- 
litic pentru care s'a dat lupta pretutindeni s'a pus din nou în picioare. 
Dând la o parte şi pe vizionarii intempestivi ai înfrăținii universale și 
pe precupeţii îndulcirilor cu tabăra inamică de ieri, principiul național 
în toată plenitudinea lui sa înfipt iarăşi în conștiința maselor. Re- 
nașterea s'a săvirșit grabnic și-o mişcare vie sa produs, purtând în 
tot locul pecetea particulară a revendicărilor lansate subt bătaia tunu- 
rilor. Ca deatâtea-ori și în acest nou curent de simțire Franţa des- 
chide crumul, urmată de comprehensiunea repede a poporului italian 
îndrumat de-o personalitate escepţională și secondată pe rând de o- 
pinia publică din toate statele unde războiul a sbiciuit instinctele rul- 
țimii. E o reînviere vijelioasă de energii care se revarsă din toate 
ungherele pe unde sa plimbat moartea odinioară ȘI supraviețu torii 
uriașului cataclism cer cu hotărîre răscumpărarea cât mai largă a sa- 
crificiului de ieri. 

Calea pe care ne-am strecurat noi. în epoca mai recentă se 

cunoaște. 

upă împlinirea hotarelor, stropită cu mult sânge, a intervenit o 
oboseală de- plumb care a luat în stăpânire psihologia celor mulți. 
Moralul colectiv și individual a slăbit și un moment se părea că nu 
mai este o ţintă Care să planeze dinaintea noastră. In această depre- 
siune tot felul de fenomene morbide s'au ridicat la suprafață. O indul- - 
genţă vinovată în fața păcatului a început să ridice capul și un spirit 
meschin de aventură sa aşternut peste societatea conducătoare. Mici 
negustori au umplut arena trivializând viața publică cu sgomotul lor 
sterp. Politica și negoțul au început să se confunde, în vreme ce le- 
gendele se destrămau pe rând și diferite mărimi și-au redus propor- 
țiile la adevărata valoare. Această amorțeală cu slăbiciunile ei a fost 
utilizată, fireşte, de către duşmanii interesați şi grandoarea retorică a 
României mari s'a pomenit nu peste mult copleșită de o puternică 
rețea angajată la scopuri străine. 

Reacţiunea a trebuit să vină și la .noi. Fie că sa comunicat valul 
de peste hotare, fie că este un act de proprie desmeticeală, lumea a 
pornit să se smulgă din letargie. Mișcarea tinerilor universitari e cea 
mai eclatantă dovadă a situaţiei schimbate. Suntem în fața unei rede- 
şteptări naționale, care nu e un apanaj al cercurilor studenţeşti numai- 
şi ale cărei unde merg mult mai departe. O agitație se simte în cetele 
anonime, o susceptibilitate mai accentuată în interpretarea probleme- 
lor naționale se anunță pe ici pe colo, şi-un dor de ceva nou råsco- 
leşte sufletele. Nu e, ' desigur, fascismul de care-și bat joc apaşii de 
cerneală dela Bucureşti, nu se maimuțărește o teorie de import, e ceva 
mai mult, e un început de vulcanism la noi acasă, care făgăduieşte 
pulsaţii, tot mai puternice. Sar părea că pentru prima oară dela răsboi 
încoace orizontul se înseniriează din nou și suflul de idealism de pe 
vremea Mărășeștilor ne înviorează iarăși. Ce va răsări din învălmă- 
șeala surdă cu care pare a se vesti furtuna, ce surprize și ce schim- 
bări ne mai aşteaptă? Se va găsi oare omul care să închege într'o 
forță activă această stare sufletească, marele animator al milioanelor 
scuturate de toropeală? Va organiza el sănătoasa recrudescenţă de 
energie virilă şi pe ruinele formelor învechite va triumfa un gând lu- 
minos şi îndrăsneţ, sau totul e numai focul de paie al unui popor 
începător la care senzațiile se alternează repede fără consistenţă şi 
fără urmări? Sunt întrebări la care numai viitorul va putea răspunde. 

In orice caz, se întrevede la noi o răspântie nouă, pe care de- 
tractorii fascismului o simt dându-și seama că baraca lor se va pră- 
buşi cea dintâi măturată de uragan. 

Din fericire însă pornirile obștești nu pot fi stânjenite de tribu- 
laţiile ființelor” parasitare, ale căror gingii otrăvite în zile de deslăn- 
țuiri pătimașe își morfolesc ura neputincioasă fără spor şi fără consecințe. 

lată de ce, nesimţitor la toate sburlirile dimprejur, având amin- 
tirea vie a sforțărilor de ieri și crezând în puterea de primenire a 
neamului, credința mea întrevede un apropiat sbucium purificator, 
tranșant și nemilostiv ca toate forțele creatoare. OCTAVIAN GOGA 

Mama ANR 


Văzut-ați undeva pe țărm de ape 

Vre-un trunchiu bătrân de jalnică răchită? ` 
„„Atâtea vânturi mau putut s'o sape 
Și-atâtea valuri nau putut s'0 'nghită, 
Dar neindurata vreme-a _biruit-o. 

Acolo stă, pe țărm, cât e de mare, 

Cu măduva pierită, fără sevă, 

Cu coaja ei frumoasă despoiată, 

Cu mândrele ei crengi demult uscate, 
Frumoasă, prâăbuşită şi trunchiată: 

O borfă doar din tot ce-a fost odată ! 


In juru-i înşă mândre ici și colo 
Mlădiţe nouă proaspăt aruncate 

Se 'nalță verzi cu-atâta sănătate 

Și fragede și vesele "ntre ele f 
De parcar clocoti cu prisosință 

Toată vigoarea falnicei răchite 

In svelta lor viață de nuele! 

.. Văzut-aļi undeva pe țărm de ape 
Vre-un trunchiu căzut de jalnică răchită 
Și wati trecut să n'o luați în seamă? 
„Eu am văzut întâmplător odată — 
Am stat pe gânduri îndelung privind-o 
Și mi-a venit în minte biata mamă! 


O, am văzut-o zilele aceste! 


Mam tot lăsat aşa, de azi pe mâine, 
Și 'n urmă m'am pornit fără veste. 


Ma prea dorit, ori mi-a aflat venirea? 
Dar zile 'ntregi s'a tot uitat pe vale 
Și când am apărut la cotitură 

Ea "'nviforată mi-a ieșit în cale, 

Ma 'nvăluit cu ochi de flăcări nouă, 

Ma mângâiat, ma sărutat pe gură 

Si ma cuprins cu brafele-amândouă. 

O, brațele ei reci și noduroase, 

Privirea-i spălăcită, tâmpla ninsă, - 
Obrazul ei: o piele neîntinsă, 

Grumazul slab și vorba ei în care 

Durerile doar i-au rămas frumouse! 


Trecuţi în casa cu 'negrite bolți, 

dn vreme ce 'ncepură *n jur de mine 

Să cânte amintirile 'ngropate 

Și să vrăjească 'n fiecare colț 

„Ca mii și mii de greeri toamna ’n felini, — 
Eu mam uitat din nou la ea mai bine. 


Și i-am văzut iar fața ca o iască, 
Privirile și tâmplele ei ninse, 
Siatura-i de podoabe despoiată 

Și sânii sforși și-atât de fără vlagă, 
Și spatele și umbletul ei veșted: 

Un trunchiu căzut, ființa ei întreagă, 
"O scorbură din tot ce-a fost odată ! 
„Doar sufletul i-a mai rămas acelaș, 
Tot îndrăsneț, tot vesel și tot tare 
“Căci mi-a vorbit cu bunătate de viaţă, 
„De lume, de pățănii și de oameni 

Și mi-a vorbit de-atâtea lucruri bune 
Destâinuindu-imi Aroan cu dulceaţă. 


Si mi-a vorbit atâtea \geruri bune... 


Dar mie, cum o ascultam ce-mi spune, 

Îmi tot venia ceva pe limbă, ca atuncia 
Când nu știi pentruce te -'neacă plânsul — 
Șin urmă 'nvins de propriul meu suflet 
I-am zis duios: „cât ești de slabă, mamă“ ! 
lar ea, cun zâmbet de deșertăciune, 
Ne'ntrerupându-și gândurile bune, 

Când a crezut că nam băgat de seamă 
Și-a șters în taină ochii c'o năframă. 


Târziu, rămas în casa goală singur, 
Incunjural de cari şi 'ntunecime, 

M'am prăbușit pe perne, ca un vifor 

Ce hohotește toamna pe câmpie, 

Si-am plâns amar să nu mă vadă nime : 
„O, mamă, unde-i umbletul tău mândru, 

Vigoarea-ţi, sănătatea-ți de-aitădată, 
O, unde-i vlaga sânilor tăi veșteji 
Și toată clocotirea de viaţă 

Ce ţi-a umplut ființa ta odată ? 


O, mamă, ştiu, ştiu .. nu-mi răspunde, mamă : 


Mi le-ai trecut în rând pe toate mie, 
Din trupul tău viața ta întreagă, 

Ca pe o floare căreia-i schimbi locul, 
Ti-ai stors sălbatec sânii albi de vlagă, 
Ti-ai coborât, din ochi cu grije, focul, 


Ti-ai despoiat, de tot ce-i fraged, chipul — 


Și mi le-ai dat în rând pe toate, mie! 


O, mamă, ştiu, ştiu... nu-mi mai spune, mamă: 


Le voi păzi cum mi le-ai dat pe toate, 
Vigoarea, sănătatea ta 'ndrăsneață, 
Mândria, cinstea, inima ta bună ` 

Le voiu păzi întreaga mea viață 

Ca pe-o comoară scumpă, fără seamă — 
Și `n ceasul neîndurat ce va să vie, 

Cu cinstea care mi le-ai dat tu mie 
“Le-oiu trece mai departe şi eu, mamă!“ 


A doua zi ieșind din sat, în juru-mi, 
Pe vale 'n colbul drumului de țară, 

Cu hohote de muzică fugară 
Simţiam venind un glas de pe câmpie 
Ce mă 'ndemna să strig în gura mare: 
„Cu cinstea care m fe-ai dat tu mie 
Le-oiu trece mai départe şi eu, mamă !/* 


Acelaș glas nici azi nu-mi mai dă pace 
Şi-adeseori fără să bag de seamă 
Eu mă trezesc că murmur printre vorbe: 
„Cu cinstea care mi le-ai dat pe toate 
Le-oiu trece mai departe și eu, mamă!“ 


TEODOR MURĂŞANU 

Ruleta 


— Metode noui de propagandă culturală în Ardeal — 


Trăim, fără îndoială, o periodă de complectă răsturnare a valo- 
rilor morale. Oricâtă dezolare ar cuprinde ideia aceasta, am început 
să ne familiarizăm cu ea. Parecă abia ne mai miră anarhia care domină 
viața publică, lipsa de busolă și complecta absenţă a spiritului de 
discernământ pe toate terenele. La această obișnuință ne-a ajutat in- 
contestabil şi presă, care zilnic înregistrează fenomene ciudate de de- 
raiere morală. Ne-am împăcat astfel cu convingerea. că ia noi toate 
merg pe deandoasele și nici o rotiță a organizmului nostru social n'a 
apucat încă în făgașul ei normal. Și'mpăcaţi cu acest straniu rost al 
lucrurilor, ne mulțumim să privim resemnaţi, cum toți își fac trebșoarele 
umblând pe cărări strâmbe. 

Oricâtă apatie ne-ar fi copleșit, asistăm însă la anumite fapte, 
cari se petrec sub ochii noștri, şin fața cărora nu putem să mai stăm 
potoliți. 

lată de pildă un caz nou de sfidare și decădere: ruleta ca mijloc 
de propagare a culturii în Ardeal. 

Este încă una din manierele, contra cărora trebuie să ne ridi- 
căm cuvântul. 

| Pe” 

Este ştiut, că sub raportul culturii românești judeţele noastre dela 
marginea nordică, în special Bihorul, prezintă şi azi un aspect întris- 
tător. Cauzele sunt foarte simple. Așezat şi uitat aici la granița nea- 
mului, ținutul acesta a rămas în bătaia tuturor vânturilor, care porneau 
cu o furie crescândă de către Tisa. Bihorenii, sătmărenii și sălăjenii 
au fost cei mai. vitregi copii ai sorții, pe vremea răposatei "cârmuiri a 
oligarhiei ungurești. Satele lor, aservite preoților catolici şi gentrilor 
îngâmfați, au rămas astfel înfundate ’n sărăcie și întuneric. ‘Ilar cei cari 
ajungeau în şcoala dela oraşe, erau osândiţi să se adape la izvoarele 
unei culturi streine. Procesul de desnaționalizare şi-a făcut astfel cum- 
plitele sale ravagii, intelectualul nostru din părţile acestea a ajuns un 
om cu sufletul hibrid şi chircit, încât era suficient să angajezi o con- 
vorbire cu el pentru ca să te cuprindă o jale mare. Ca o pasăre rănită 
cultura românească sa sbătut aici între viaţă şi moarte. 

Ceasul izbăvirii ne-a găsit astfel într'o stare cu adevărat deplo- 
rabilă. Dela Arad până la Sighetul Marmaţiei nu aveam o librărie, o: 
bibliotecă, o tipografie sau o gazetă românească la oraş. Eram lipsiți 
în definitiv de orice aşezământ, care să însemneze o afirmare a culturii 
noastre naționale. „Astra“, venerabila purtătoare a făcliei culturale în 
Ardeal, își ținuse odată sau de două ori adunarea generală la Beiuș, 
modestul târguşor ascuns la poalele munților bihoreni, mai bogat nitel 
în oxigen românesc. Atâta a fost, de câteva decenii, tot ce se poate 
numi manifestare culturală românească în Bihor. 

Erau frumoase însă şi înălțătoare aceste serbări prin nota lor: 
serioasă și plină de demnitate română, prin avântul naţional, care le, 

prezida şi prin roadele, ce lăsau în sufletele asistenții, unde cărturarii 
se 'nfrățeau cu țăranii ca la un mare praznic dè bucurie : obştească.. 
Odată aprinsă, făclia o purtau mai departe agenturile „Astrei“. In 
cadre mai reduse poate decât în inima Ardealului, o acţiune de pro- 
pagandă culturală — înainte de unire — se făcea însă şi pe aici, grație: 
câtorva preoți şi dascăli entuziaști, cari ne secondau pe noi cei „dela: 
centru“. 

Mam dus şi eu prin satele Bihorului, am rostit cuvântări şi am: 
„împărțit ţăranilor gazete și broşuri. Și nu găsesc cuvintele, cari să zu- 
grăvească lăcomia, cu care se repezeau să-mi smulgă broșura, evlavia. 
cu care urmăreau fiecare vorbă şi bucuria, care se proiecta pe fețele 
lor aspre şi brăzdate, când le povesteam ceva din istoria neamului.. 

Erau primitive serbările acestea. Era săracă propaganda noastră, 
dar era cinstită şi sănătoasă. Era sămânță de grâu curat risipită cu 
dărnicie din inimi curate și libere de orice socoteli. 

Dar, vorba Scripturii: secerişul era mult și lucrătorii puțini. 

x d * 

Desrobiţi acum politiceşte ȘI porniţi — cu chiu cu vai — pe 
drumul unirii sufletești, nimic nu era mai firesc, pentru noi, decât să 
aşteptăm ca modestul nostru apostolat — purtat cu atâtea sacrificii 
subt un regim duşman — în noua atmosferă de libertate deplină să 
fie .continuat cu puteri proaspete şi'n proporții mult mai largi. Așteptam 
cu drept cuvânt mâinile viguroase, cari desfăşurând drapeiul culturii 
din patria mamă să vină şi să-l împlânte adânc în pământul ardelean, 
făcând ca fâtfăirile lui să vestească neamurilor de aici biruința şi stră- 
lucirea geniului latin. Așteptam pe binevestitorii evangeliei noastre: 
culturale. 

Sosirea lor întârzie însă... „i 

Se pare, căn schimb au sosit alți înainte- mergători. Un soi de» 
propagandiști ciudaţi. Ei nu vin cu broșuri și reprezentații de teatru. 
Ei nu fin conferinţe și nu coboată la sate să ducă graiu frumos și 
merinde  sufleteaseă pentru cei setoşi de lumină. Ei nau nimic din 
bagajul cultural obişnuit în lumea noastră. Ei vin cu metode noui, ei 
vin cu ruleta... 

In uitimul timp aceşti șampioni ai culturii și-au făcut apariția 
prin oraşele Ardealului, ca o nouă specie de efemeride. După obiceiul 

tăcustelor de vară ei se aşează de preferință prin locurile cu verdeață, 
prin parcuri și promenăzi. Şi cât ai bate'n palme frumoasele parcuri 
curate și atât de scump îngrijite ale orașelor noastre sunt transfor- 
mate'n spelunci de exploatare şi de stricăciune. Câteva lampioane 
colorate, un arc de verdeață cu steguleţe, o șatră cu jucării primitive, 
o cârciumă împrovizată, nişte lozuri verzi și dubioase, dar mai presus 
de toate ruleta. Și propaganda culturală începe : 

— Faceţi jocurile domilor!... 

O pestriță strânsură de public duminical mișună curioasă în jurul 
drăcoveniilor încă necunoscute şi mai ales în jurul meselor de hazard. 
Sunt soldaţi, servitoare, meșteșugari şi băieți de prăvălie, cari își în- 
cearcă norocul cu doi poli. „Nişte figuri dubioase, cu păr” mare și 
nepieptănat, având nişte aiere de zarafi, stau în dosul ruletelor che- 
mând publicul pe un ton răguşit: — nimic nu mai cade!.. 

Şi marea „serbare culturală“ se prelungeşte până târziu în noapte. 
In vara aceasta ma fost Duminecă și serbătoare, în care parcurile 
“Oradiei noastre — și de sigur și ale altor orașe din Ardeal — să nu 
fie murdărite cu resturile de bâlci ale acestor! „propagande“, pe cari 
enorme afişuri şi drapele aveau grijă să le annţe cu toba mare. Aran- 
jorii, dintr'o foarte explicabilă modestie, rămân de regulă ascunși în 
anonimat. Nu știm cine aranjează, din a cui autorizație şi cui se dă 
socoteală. Scopul serbării se ştie însă, el este totdeauna sfânt şi măreț, 
ca un luceafăr nepătat. 

După „serbare“ comitetul de inițiativă dispare și el, tot ca un 
fel de fantomă. M'am dus și eu să-mi formez o idee “de aceste ma- 
scarade. Şi trebuie să vă declar, că mi-sa pus un nod în gât și am 
simțit ca o apăsare dureroasă la inimă 1 durerea ce o are omul când 
se vede degradat în ochii proprii. Pe urmă am simţit un fel de dis- 
gust urât, cara'mi reamihtea discursurile lui Mişa Vasiescu dela tri- 
buna Camerii. lar în ziua următoare, când în ziarele ungureşti din lo- 
calitate ceteam disprețul și ironia, cu care aminteau de aceste „festi- 
vități“, cu aluzii străvezii la raportul cultural ce ne vine din vechiul 
Regat, simțeam că'mi roşesc obrajii. 

Da, pentrucă aveau toată dreptatea. 

Metodele acestea „de a strânge fonduri“ au depăşit de mult ca- 
drele ridicolului. Ele umplu astăzi de revoltă şi de indignare pe orice 
om de cultură şi de bun simţ. 

Ei bine, în numele civilizaţiei şi al respectului ce-i purtăm, noi 
protestăm cu ultima energie în contra acestor detestabile moravuri de 


„thăslinari, cari se furișează la noi să ne stoarcă banii, sub egida 


sonoră a idealelor de cultură. 

Dar, pentre Dumnezeu, crupierii și comedianții dela Moşi sunt 
trimişi în Ardeal să ne aranjeze serbări de propagandă? Acolo” am a- 
juns, încât să vedem și scheletele geniilor neamului scoase din mor- 
mintele lor şi folosite la mijloc de atracție pentru tripouri? Ei bine, 
dacă pentru unii totul este de vândut și de exploatat în ţara asta, noi 
nu vom tolera ca imagina sfântă a culturii să fie şi ea târâtă în 
noroi ! 

Dacă'n punga statului, secătuită de toţi, nu se găsesc parale pen- 
tru eternizarea în bronz a geniilor neamului, cum se face în toate ță- 
rile civilizate — admitem și noi propaganda și iniţiativa particulară. 
Dar atunci înțelegem să vină artiști şi scriitori de seamă să aranjeze 
cu concursul factorilor noștri culturali, anumite festivaluri, cu piese 
de artă din operele de valoare, dând astfel publicului un echivalent 
onorabil pentru sacrificiile sale materiale. Inţelegem manifestări demne 
de prestigiul nostru cultural şi de lozincele în numele cărora se aran- 
jează. 

Dar nu înțelegem să ne profanăm cultura cu artificii de măscă- 
rici și de speculanți ai tradiționalei noastre bunăcredinţe, chiar și â- 
tunci când ei ne vin de dincolo de Predeal. Noi, cei grupaţi în jurul 
acestei reviste avem și dreptul și autoritatea morală să veștejim 
psicholopia acestor metode de propagare a culturii. Aceasta pentru 
motivul, că noi ne-am expus și am luptat pe față pentru unificarea 
politică și culturală a acestui neam. Nu mai pute m fi deci bănuiți de 

„regionalism“ atunci când ţinem să detestăm în modul cel mai cate-" 
goric lansarea în Ardeal a oricăror pişicheri neisprăviţi de peste Car- 
paţi, — cari, în loc să-şi facă educaţia și studiile pe cari nu le au— 
se reped ca o haită de lupi să propovăduiască „în noile teritorii“ 
cultura, care atât de mult le lipsește. 

Ardealul are nevoie de ostaşi iuptători, iar nu de mici . vânători 
de învârteli lipsiţi de scrupul și de chemare, cari în loc de lumină 
propagă amurgul culturii, creând o atmosferă de obscuritate, în care 
se poate opera în dragă voie. 

Primim cu braţele deschise pe oricine la noi cu gândul curat 
de a munci, pentrucă noi suntem obişnuiţi să muncim. Dar cel ce 
vine la noi să știe, că datoria sa este de a pune mâna .pe coarnele 
plugului, cu care am brăzdat până acum ogorul înţelenit al culturii 
noastre. Cu alte cuvinte: să se dea la brazdă! Pe terenul cultural noi 
ne avem traditiile noastre moştenite din poala Petru Maior, Gheorghe 
Lazar și Barițiu. 

Cine. doreşte să facă apostolat cinstit să vină deci în şcoala 
noastră. 

Opera de cultură în Ardeal pretindem se fie organizată de oameni 
chemaţi și desfăşurată de oameni de ideal. 

Farsorii şi aventurierii să ne cruțe și să dispară de pe arenă. 
Şi mai ales să dispară ruleta până ce nu vom asvârli-o în capetele 
„acelora, cari vor cu orice preţ să ne facă Ardealul de râs. 


GH. TU LBURE 

Orașele noastre 


` — Note pe marginea statisticei — 


S'a vorbit de mai: multe ori, în paginele acestei reviste, despre 
primejdioasa năvală a străinilor, de dată destul de recentă, care a 
tăbărât de pretutindeni pe teritoriul României, Asemenra unor in- 
sinuante infiltrații otrăvitoare, oaspeți nechemați şi nedoriți, aducând 
cu ei toate șiretlicurile de  samsari ai cafenelelor din Budapesta și 
toate miasmele insalubre ale lavrelor din Galiţia, s'au strecurat de- 
alungul graniţelor de nord, s'au prelins pe nesimţite până în cele mai 
depărtate colțuri de ţară, şi au invadat cu deosebire orașele. 'O anti- 
patică sgură sa aşternut astfel, din nou, peste sforțările noastre oneste 
de a restabili o situație normală pe seama elementului românesc. 

Moștenirea rămasă aici, în Ardeal, pe urma unui mileniu de 
impilare era și altfel destul de grea. Imprejurările dușmănoase prin 
care am trecut ar fi fost în stare să răpună orice alt neam cu mai 
puţină forță de rezistență organică. Pe noi ne-au țintuit veacuri de- 
arândul din desvoltarea noastră firească, închizându-ne toate căile cari 
puteau îngădui punerea în valoare a însușirilor noastre naționale. Așa 
am fost opriți Și în drumul nostru spre orașe. Dela cele mai vechi 
porunci ale principilor Ardealului cari excludeau pe români dela 
alcătuirea diferitelor bresle de meșteșugari şi până la cele mai noui legi 
de maghiarizare ale dualismului austro-ungar, un plan drăcesc fusese 
“întocmit din partea vremelnicilor stăpânitori: ai âcestor ţinuturi, pentru 
ca „puturoşii valahi“, împrăștiați în lumea pierdută a satelor, săraci 
și neputincioși, să fie ținuți acolo ca întro temniță, până la complecta 
sleire a posibilităţilor lor de luptă. Furioasa tendință de desnaționa- 
lizare din partea guvernanților dela Budapesta: ne-a silit tot timpul să 
ne adăpostim între zidurile unei vieți aproape patriarhale.  Așezămin- 
tele noastre culturale se puteau număra pe degete; în jurul lor nu se 
desfăceau niciodată valuri de largă activitate. Institutele noastre finan- 


1051 a 
© BCUCIuj 


ciare, menite să reprezinte tot atâtea puncte de reazim ale micului 
credit țărănesc, se înfășurau modeste într'o timiditate prudentă. Niciun 
stabiliment industrial românesc nu fumegă pe tot cuprinsul Ungariei 
de ieri. Abia dacă se întâlneau câteva firme de mari negustori ro- 
mâni, hărțuiți și aceștia de nesfârșite greutăți. 

După numărătoarea populației din 1910, din cele 40 de oraşe 
ale teritorului locuit de români, în Transilvania și în Bănat, numai 6 
orașe, dintre cele mai mici, aveau o populaţie în majoritate românească: 
Caransebeșul (4100 români la 8000 locuitori), Ørăştia (4100 români la 
7600 locuitori), Gherla (3500 români la 6300 locuitori), Ocna-Sibiului 
(2000 români la 3000 locuitori), Hafegul (1700 români la 3000 locui=- 
tori) și Abrudul (2000 români la 3000 locuitori). In restul oraşelor 
românii erau în minoritate: din 670 mii locuitori, câţi însumau laolaltă 
cele 40 de orașe ale Transilvaniei și Bănatului, abia 126 mii era ro- 
mâni, deşi ungurii, cu secui cu tot, înfățişau (chiar după statisticele 
lor oficiale) numai 79 la sută din populația teritoriului încorporat azi 
României, iar germanii (saşii şi şvabii) nici măcar zece la sută din 
această populație. 


Era deci firească o restabilirea echilibrului în favoarea noastră. 
Nimeni nu se putea aștepta ca această dificilă operă de cucerire a ora- 
şelor să se îndeplinească de pe o zi pe alta; dar, oricine ar fi avut 
dreptul să creadă cel puţin în semnele prevestitoare .ale unei legitime 
biruinţe asupra trecutului. 

Realitatea, din nefericire, pare să fie alta. Avem în fața noa- 
noastră cartea, bogat presărată cu date statistice a dlui Em. Vasiliu: 
„Situația demografică a României.“ E o documentată interpretare a da- 
telor statistice, care cu un laudabil curaj şi cu o prețioasă sinceritate 
rupe adormitorul văl al optimismului şi arată adevărata stare de lu- 
cruri în lumina crudă a cifrelor. Lucrarea dlui Em. Vasiliu ne face 
astiel un netăgăduit serviciu, — serviciul unui semnal de alarmă. Pe- 
ricolul, nu numai că ma trecut odată cu înlăturarea regimului asupritor, 
ci este tot atât de ameninţător ca și altădată. Cauzele, de-a bună seamă, 
sunt acum schimbate. Rezultatul însă, iată-l, vorbeşte dela sine. 

„Minoritatea în care suntem puși faţă de străini la oraşe, — 
zice d. Em. Vasiliu, — nu e numaio situaţie nenorocită a prezentului, ci 
ea constituie o primejdie iremediabilă pentru un viitor cât se poate de 
apropiat. Primejdia este că, în timp ce străinii sporesc, având excedente 
faţă de morti, românii scad, având deficite însemnate. Mişcarea naturală 
a poporaţiei urbane se soldează peste tot într'o continuă pierdere pentru 
români și întrun continuu câştig pentru străini. Dacă adăugăm apoi la 
aceasta şi sporul străinilor pe cale'de imigrațiune, putem înţelege uşor 
care va fi situația întrun apropiat viitor“, 

Așa vorbeşte autorul „Situaţiei demografice a României“. Cifrele 
vin să întărească în întregime aceste afirmațiuni, nu numai pentru 

Transilvania şi Bănat, ci pentru toată tara. Intr adevăr, strângând întrun , 
mănunchi datele statistice procurate de numărătoarea din 1919, popu- 
laţia României se împarte în chipul următor: 


Români. ..... 11.913.000 sau 70.30, 
Evrei . ...... 1.590.000 „ 9.30% 
Unguri ...... 1.305.000 „ 7.70% 
Germani ..... 805.000 ,„ 480 
Ruşi şi Ruteni. . . 615.000 ,„ 3.60 
Alte nații. .... 715.000 > 430% 


Total 16.943.000 


Din acest total de aproape 17 milioane, orașele n'au decât o po- 
pulație de 3.111.000 locuitori; dar, proporția numerică e întristătoare 
ont noi, căci numai 28 la sută din locuitorii orașelor sunt români, 
restul (numai evrei 40 la sută) sunt străini. In aceste calcule nu intră, 
se înțelege, elementele cari au imigrat în ultima vreme la noi. și credem 
că d. Em. Vasiliu are dreptul să adauge: „Aceasta este trista situaţie 
în care ne găsim la orașe, și încă, după cum am arătat la evaluările 
şi caculele făcute, întrucât n'am avut putinţa să socotim sporurile con- 
tinue de imigranți, — proporția străinilor față de români, în realitate 
trebuie să fie cu mult mai mare.“ 

Cuvinte grele, cuvinte dureroase, pe cari, din netericire, le îndrep- 
täțeşte pe deplin elocventa evidență a cifrelor. 


* 
* * 


G 


In fața acestor stări de lucruri m'am văzut aproape pe nimeni . 
alarmându-se. Ziarele din Capitală au alte preocupări. Cele mai multe 
sunt- ele înşi-le... o oglindă fidelă a statisticei, fiind patronate și scrise 
de oameni cari n'au nicio legătură cu țara pe care vor s'o „informeze“. 
Singură studențimea noastră în frământarea ei tinerească, adânc îngri- 
jorată în fața numărului mare de străini, cari copleşesc până şi Uni- 
versităţile (unde la anumite studii sunt în majoritate) a priceput, cu 
instinctul ei sigur, întreaga primejdie prin care trecem. Revendicările 
studențimei, cum sa mai spus aici, cuprind desigur şi exagerări. `„Nu- 
merus clausus“, de pildă, este o soluție pe care n'o va putea accepta 
nici un guvern cu sentimentul răspunderei. Dar, peste mișcarea aceasta 
pornită din sălile de studiu, şi cu un atât de larg răsunet în mijlocul 
opiniei publice, nu se va putea trece uşor, tocmai pentru motivul că 
ea este rezultatul unui regretabil concurs de împrejurări care, chiar 
de pe băncile școalei, aruncă elementul românesc în inferioritate de 
mijloace faţă de străirii. O 

Inferioritatea aceasta ne urmăreşte pe toate tărâmurile, și ea nu 
este altceva decât urmarea logică a faptului că oraşele noastre sunt 
stăpânite de alții, nu de noi. Priviţi firmele negustorilor de pe stră- 
zile Iașului sau ale Clujul (şi pretutindeni e la fel), răsfoiți „com- 

. pass“-ul care, cuprinde numele societăților pe acţiuni, vizitaţi fabricele 
Ardealului, cereţi lista redactorilor dela gazetele din București, şi veți 
constata cu aceeaș strângere de inimă, că începând cu viața econo- 
mică şi sfârșind cu presa, firele conducătoare se găsesc în mâni străine, 
— arareori curate, câte-odată dușmănoase, totdeauna suspecte. 

Impotriva acestei boale parazitare, de care sufăr toate orașele 
noastre, va fi nevoie de o luptă lungă și penibilă. Măsurile de apărare 
au nevoie de o aplicare sigură și stăruitoare. O solidaritate deplină a 
conștiinței naţionale din care suntem datori să ne împărtășim cu toții, 
ar îi temelia morală necesară prosperității noastre viitoare. O politică 
de întărire a satelor, eternul nostru isvor de proaspătă și nesecată 
energie, ar constitui armura de fier datorită căreia am câștiga, după 
mari trude și lungi osteneli, victoria finală. 


p> 


Dar, şi până atunci, datoria guvernanţilor de azi ar fi, să curețe _ 


orașele noastre de toți mosafirii nepoftiți, scursorile unor mizerii cu 
care mavem nimic de-aface, trimițându-i pur şi simplu la urma lor. E 
prima măsură de profilaxie împotriva unor specii periculoase pentru 
sănătatea poporului nostru. 


ALEXANDRU HODOȘ 

_ Invăţătorul Mihăiţă 


Am ajuns în satul Zoreni. Erà Duminecă; tocà de liturghie. Câ- 
teva femei întârziate grăbiau spre biserică. Făcusem aproape patru 
ceasuri de drum. Soarele începea să pripească. 

— Brrru! strigă prelung Costache vizitiul, și caii se opriră în 
loc, la marginea şoselii, sub umbra unui plop. 

Ne-am dat jos. O pulbere groasă ne acoperea peste tot. Am în- 
ceput să ne scuturăm, care cu ce puteam. Costache trăgea caii de 
urechi şi îi frecă în jurul ochilor. 

Am intrat apoi în curtea bisericii. Peste mormiute iarba crescuse 
deasă și înaltă. Florile de câmp se împestrițeau în nenumărate culori. 
De peste tot se ridica mirosul pătrunzător de rosmarin, de jalnic şi 
de peliniță. Teii bătrâni umbreau biserica de-o parte și de alta. ! 

Ne-am oprit să cetim pisania veche dela 1630. Dar în acea clipă 
simţii o plăcută tresărire. Dinlăuntru venea o adiere de cântări, un 
sunet cristalin, dumnezeiesc de dulce. 


Am lăsat pisania la jumătate și am intrat. Erau femei multe, 


"multe şi în față câțiva bărbaţi. Preoţii din satele vecine slujiau în 
sobor de șapte. Inprejurul stranei din dreapta stau strânşi vre-o cinci- 
zeci de copii de școală, iar în mijlocul lor un tânăr, — aproape băie- 
tandru, — oacheș, uscăţiv, cu nişte ochi negri, ce zâmbeau numai 
bucurie şi bunătate. Conducea corul de copii și atât de bine îi stă- 
pânea, de ai fi zis că numai el cântă prin acele cincizeci de guri. 

Bărbaţii steteau smeriţi, aduși de spate, plecându-și frunţile asu- 
date. Femeile băteau mătănii până în pământ. Peste tot plutea un aier 
de evlavie și pace deplină. Cântul cristalin se ridica ușor, pierzân- 
du-se spre bolți. | 

De mult sufletul meu nu simțise așa de adânc emoția credinţei. 
Nici n'am ştiut, când sa scurs timpul slujbei sfinte. | 

La ieşire am stat de vorbă cu prietenii și cunoscutii. Părintele 
Vlad, întâiul stătător dintre preoții cercului, se apropie şi îmi zise: 

— „Te rugăm, nu pleca! Rămâi să mănânci cu noi! După masă 
avem la școală conferința preoțească; vrem să vezi şi dumneata sfor- 
țările noastre. ii | | 

— „Ce zici, Costache?“ am întrebat pe vizitiu, „vrei să mai 
stăm niţel în Zoreni? 

„Tocmai asta mă gândeam să spui și eu. Am un frate insu- 
rat aici şi aș avea ceva de vorbit cu el“. Eram deci toată lumea la 
un gând’ și am rămas. 

După masă, la un ceas, ne-am dus la școală. Am găsit acolo 
câteva sute de bărbaţi, de toate vârstele; femei, de-or fi fost douăzeci. 

La intrare ne-a primit tânărul oacheș, cu privirea blajină şi 
bucuroasă, . a: 

— „Domnul Mihăiţă, învățătorul nostru de aici!“ mi l-a reco- 
mandat părintele Vlad. 

l-ăm strâns mâna cu mulţumire şi am intrat în sală. Copiii erau 
așezați pe o estradă, în faţa unor stâlpi, de cari atârnau vre-o două 
cearşafuri şi câteva scoarțe și velințe. Invățătorul a trecut între ei şi 
imnul măreț a început să răsune, 

Părintele Vlad a spus câteva cuvinte de deschidere. Doi preoți 
rostiră conferințe religioase. Apoi deodată cortina de cearșaturi s'a dat 
la o parte. Copii deghizați cu bărbi, cu căciuli mari, ori îmbrăcaţi fe- 
meieşte şi printre ei învățătorul, au. început să joace o piesă cu anec- 
dote pline de haz din viaţa celor dela țară. Țăranii râdeau sgomotos 
i băteau cu putere din palme. Era veselia slobodă, firească, a sim- 
plităţii neprefăcute. 

După ce părintele Vlad a spus câteva cuvinte de încheiere și de 
rămas bun, învățătorul Mihăiţă se ridică să mulțumească din partea 
satului şi zise: 

„Trebuie să mulțumim oaspeţilor de astăzi, cari s'au ostenit până 
la noi, ca să ne aducă învățături atât de folositoare pentru suflet. De 
nimic nu are mai mare nevoie omul ca de lumina cea bună, care să-i 
arate calea binelui și adevărului. Căci leacul relelor care ne bântuiesc 
şi al lipsurilor grele de care suferim, nu-l vom: avea, dacă vom sta 
numai să ne tânguim sau să cerem, altora ajutor și îndreptare. Nici 
rugăminți, nici ameninţări! Să ne luminăm mintea cu învățături bune, 
să ne păstrăm cugetul curat și să ne încordăm puterile, muncind cât 
mai mult şi strângând agoniseală dreaptă și cinstită. Atunci vom simţi 
negreşii tămăduirea tuturor relelor şi lipsurilor“! 

Obişnuit să aud aproape pretutindeni numai vorbe de nemulțu- 
mire şi aţâțare,” am rămas uimit și nu mă puteam dumiri, cum un în- | 
vățător așa de tânăr e în stare să vorbească lumii, amărâte de muncă 
și nevgi, “cuvinte. atât de înțelepte şi potolitoare. 

Serbarea se sfârşise. Sătenii se înbulzeau spre ieșire și se ră- 
'spândeau pe drum, pâlcuri, pâlcuri. Am ieșit la poartă să-i spun lui 
“Costache, ca să fie gata de plecare şi am “intrat iarăşi în şcoală, ca 
să-mi iau ziua bună. Invăţătorul Mihăiţă nu mai era în sală. E 

Am apăsat clampa ușei de alături, de-asupra căreia pe o etichetă 
«de carton era scris cu cerneala: „Cancelaria“ Şi am intrat înlăuntru. 
Invățătorul stătea la o masă spre fereastră; s'a sculat oarecum mirat 
că mă 1 vede acolo. 

„Am venit“, zic eu, „să te felicit și pentru munca dumitale 
Şi felii ai cuvintele "cuminţi, pe cari le-ai spus oamenilor“. 

— „Nu e nici o laudă“, răspunse liniștit învățătorul. „E numai 

«datorie. Când sătenii au atâtea necazuri şi nevoi, ce putem face noi? 
Să mai turnăm oare gaz peste foc? Singurul lucru bun, — dacă l-om 
putea face, — este să-i luminăm ca să-și cunoască datoriile către ei 
înșiși: „munca și sufletul curat“. Eu cred de-abinele, că îndreptare 
şi uşurare nu ne poate veni de-aiurea, dela alţii. Ce-om face noi sin- 
guri, atât ne va rămâne bun făcut. Zadarnice sunt şi bocetele și bles- 
“temele, daca nu suntem în stare mai mult decât atât. Și eu am nevoi 
mari: ce folos, dacă maș jeli? Am fost lovit şi nedreptăţit : ce-am 
câștigat dacă m'am plâns? 


Priviţi odaia aceasta! Imi este şi bucătărie și sufragerie şi dor- 
mitor şi cancelarie totdeodată. In sat n'am putut afla o cameră în 
care să locuiesc şi hici unde să gătesc o mâncare. Mi-am. cumpărat 
pat, saltea, pătură și cearșafuri. - Mi-am aşezat colo în colţ o plită. 
Trimet din când în când la oraş să-mi cumpere untură, făină, carne 
câteodată şi pâine pentru mai multe zile. Mi-am luat oală, cratiţă, 
. tingire şi îmi gătesc singur, aşa cum pot. Toată leafa mi-a fost 900 
lei pe lună. Abia de curând ni sa mărit la 1100. Ori câtă economie 
fac, trăind aşa ca vai-de-lume, și deabia îmi ajunge pentru mâncare 
şi pentru o pereche de ghete pe an. De trei ani, nu mi-a fost cu pu- 
tință să-mi fac un rând de haine noui. La Paști le-am întors pe-acestea 
pe dos. Și 'barem dacă munca şi suferințele mele ar fi.găsit undeva 
un cuvânt de mulțumire și încurajare! 


Acum trei luni, întro seară, primesc dela învățătorul vecin vestea 
că domnul Buticea, revizorul, va trece în inspecţie. sIntr'adevăr a doua | 
zi, pe-aproape de prânz, aud o trăsură oprindu-se la poarta şcealei. 
Eu mi-am urmat lecţia începută. După un minut uşa se deschise cu 
zgomot şi domnul revizor intră ca o furtună. | 

— „Cum? dumneata auzi 'Cam sosit şi stai în clasă? Aşa primeşti 
pe revizor?“ Apoi, cum tăceam, neștiind ce să-i răspund, dânsul îmi 
strigă deodată: „Unde ai pregătit să mănânc astăzi?“ 

Am rămas înlemnit. Nu mă gândisem de loc la aşa ceva. l-am 
sapnas 
„Domnule revizor, am puţină pâine şi vre-o trei-patru ouă“. 
” Mersi, păstrează-le pentru tine!“ Apoi și mai întărâtat: „Ai 
găsit trăsură, ca să pot merge de-aici maj departe ?“ 
| „Domnule revizor“, am îngânat eu, „în sat nu are altcineva 
trăsură, decât domnul Filip, proprietarul. Nam știut să mă duc să i-o 
cer, deşi cred că nu ar fi dat-o“. 

Atunci domnul revizor învineți de mânie. 

„Adu *ncoa registrul de inspecții! Stăi, că te învăţ eu minte, 
să ştii, cum trebue să aştepţi un revizor!“ 

Mam dus repede în cancelarie şi m'am înapoiat cu registrul. 
Domnul revizor se plimba prin clasă nervos, cu pași repezi. Sa oprit 
atunci şi m'a cercetat de sus până jos. Apoi a exclamat cu o bucurie 
ciudată: 

-- „Aa! Dumneata îmi vii în clasă cu ghetele rupte?!“ 

Fra prea adevărat. De vre-o câteva zile, din pricina ploilor și 


7 

ar 


noroaielor, singurele ghete ce le aveam se rupseseră și nu le putusem 

cârpi. 
- „Domnule revizor“, răspunsei eu, „leafa nu-mi ajunge şi n m'am 
avut cu ce să-mi cumpăr încă o altă pereche de ghete“. 

— „Cum? Aşa îmi răspunzi? Asta e curată obrăznicie !“ 

Se repezi spre catedră, deschise registrul și începu să scrie. Con- 
deiul îi troznea în, degetele furioase. A scris aşa vre-o câteva minute 
și a plecat apoi, fără bună-ziua, trântind ușa, ca un ieșit din minţi. 
Am luat îndată registrul, să văd ce scrisese: 

„Învățătorul Mihăiţă lasă foarte mult de dorit ca înfățișare. Mi 
s'a prezentat. în clasă cu hainele rupte și murdare. Purtarea sa a fost 
necuviincioasă față de mine. Şcolarii sunt foarte slabi la răspunsuri şi 
în urmă cu toate materiile. Învățătorul este complet lipsit de metodă 
şi nu cunoaşte materiile de predat. Școala se prezintă întrun hal de 
mare murdărie”. 

Revolta, durerea și disperarea, toate mau năpădit deodată, Mam 
pus atunci pe plâns ca un copii în faţa copiilor și-au început să plângă 
şi ei cu mine. . 

Totuș nu m'am putut potoli. Lovitura era prea sălbatică şi ne- 
dreaptă. Am făcut chiar în ziua aceia o întâmpinare ministerului, ară- 
tând cele întâmplate și cerând ancheta unui inspector. După. vre-o 
două luni, am primit un avertisment şi ameninţarea că voiu fi supus 
judecății. Cred că va fi prima şi ultima plângere din viața mea. Am 


înțeles de-atunci că tânguirea şi protestărea nu-ți pot aduce decât o . 


nemulțumire și mai mare și o frământare mai mult; mi-am dat astfel 
seama că mulțumirea nu voi putea să o am de cât tot aici, în cercul 
străduințelor mele, în roadele bune. ce voiu dobândi“. 

Invåțătorul tăcu. L-am privit atunci în față. Nici o umbră de in- 
cruntare: ochii lui zâmbeau cu aceeași linişte și blândeţe. Mi sa på- 
rut de prisos a-i spune vre-o vorbă de mângăiere sau de îmbărbătare. 
l-am strâns doar mâna în tăcere şi am plecat. Mam suit în trăsură; 
caii au pornit în trap. 

Nu știu dece mă năpădise tristețea. Gândul îmi revenea tot mai 
des Ia învățătorul Mihăiţă, la plita ruginită cu picioarele scâlciate, la 
ghetele lui rupte, la hainele-i roase şi la revizorul Buticea. Nu puteam 
deslega taina cuminţeniei, liniştei şi zâmbetului vesel, neturburat, ce 
văzusem la acest tânăr. 

Când am ajuns aproape de nagui, un bubuit prelung de tunet 
mă făcu sà privesc cerul înourat, gata de furtună. Atunci, trezit din 


=: 


visare, îmi zișei: „Hotărât, învățătorul Mihăiţă nu e ca ceilalţi!... Dar 


dacă toți ar fi ca el?“ 
ION TOMA 

Indrumătorii opiniei publice - 


Niciodată ma avut prilejul presa românească să contribuie într'o 
măsură mai mare decât astăzi la educaţia politică a cetitorilor ei. Vo- 
tul universal a chemat dintr'odată la viața publică sute de mii de ce- 
tățeni, prea puţin pregătiți pentru rolul precumpănitor pe care sunt 
chemaţi să-l îndeplinească. Vremurile agitate de după război au arun- 
cat în arenă tot soiul de figuri proaspete, în vălmăşagul cărora mâna 
deschisă cu sinceritate nu se poate deosebi lesne de aceea întinsă 
cu viclenie. Noui partide au răsărit pretutindeni isvorâte. din împre- 
jurări schimbate, și cele mai diferite curente de gândire se încruci- 
șează în mijlocul unei lumi încă dezorientate. 

In această epocă de limpezire a atâtor frământări cari cer drept 
la viaţă, presa ar avea o înduită misiune; ar trebui să fie o priete- 
noasă. călăuză pentru cei mulți și un sever control pentru cei puţini. 

Așa cum se înfățișează gazetele noastre „independente“ dela Bu- 
cureșfi, cu negustoria lor despuiată de orice onestitate a scrisului, nu 

numai că nu sunt în stare să corăspundă aceste chemări, dar repre- 
zintă o primejdioasă tendință de pervertire a spiritului public româ- 
nesc. Am spus-o și am dovedit-o, de atâtea ori. Arendaşii fără scru- 
pul ai cuvântului tipărit, proprietarii lacomi de câştig ai "maşinilor de 
cules, saliariații fără nici o convingere și fără nici-o răspundere, 
s'au asociat să scoată de sub teascuri această „anumită presă“, cum 
a fost botezată, — căci trebuia botezat cumva și d. Jacob Rozenthal, = 
şi apar în fața noastră ca cenzori ai moralităței gi educatori ai mulțimei. 

Zilnic, alte fapte şi alte argumente vin să se adune, pentru a 
arăta murdăria ascunsă cu grije la spatele unor democratice firme de 
publicitate. Acum de curând, în cursul unei răfuieli polemice, confratele 
Timpul din Bucureşti a ridicat împotriva conducătorilor ziarelor Lupta 
şi Presa, — cu ale căror mici infamii am avut şi noi puțin de furcă, 
— o gravă acuzaţie de conrupţie. Dnii Albert Honigman și fratele său, 
tălmăcit pe româneşte: Emil D. Fagure, sunt învinuiți pe față că au 

fost cumpăraţi cu bani grei de către legația rusească din Bucureşti, pe 
vremea neutralităței, și întreținuţi' apoi la Paris cu ruble Kerenski, pe 
vremea răsboiului. Acuzatorii se oferă insistent să producă probe, 'dau 
amănunte despre condițiile în cari cei doui apostoli ai ideei naționale 
și-au închiriat convingerile şi cef cu totdinadinsul o desminţire sau 
cel. puțin o explicaţie. Lupta și Presa tac însă, chitic, și nu suflă o 
vorbă. Socoteala lor e ruptă, încă- odată, din repertoriul combinațiilor de 
tarabă. Confratele Timpul e unul din cotidianele cu ttraj mai redus. 
Pentruce să „popularizeze“ dnii Emil D. Fagure şi Albert Honigman, 
o destăinuire tipărită numai în câteva mii de exemplare, și- încă într'o 
gazetă conservatoare ! Deci, se prefac că nu aud când li se svârle ru- 
şinea în obraz, și se bat înainte cu pumnii în piept, cerând recunoş- 
tiinţă eternă pentru onestul lor patriotism. 

Cazul Luptei şi al Presei se repetă şi la alte tejghele. Aici, lefegii 
guvernelor din Petrograd sunt martirii cauzei naţionale. Dincolo, slu- 
goii nemţeşti dela acea Gazetă a Bucureștilor de tristă memorie, fu- 
piți odată cu armatele lui Mackensen, sunt acum purtătorii de cuvânt 
ai țărănismului român şi se răsboiesc de zor cu „oligarhia“ care i-a 
anestiat. In altă parte, condamnaţii Curţilor marţiale .dau lecţie de 
bună creștere oamenilor politici şi clasifică, neînduraţi, valorile noastre 
morale. Dezertorii ne învaţă cum să ne iubim țara. . Agramaţii ne revi- 
zuiesc literatura. Proxeneţii gazetăriei ne întreabă din ce trăim.. 


D. N. lorga a scos nu de mult, o Istorie a presei române până 
în zilele noastre. Ar trebui să se găsească cineva, care, fixând în 
adevărată lumină aspeciele ei actuale, să continue povestea, adău- 
gând un nou capital: Presa de astăzi. 

Ar fi, credem, o monografie care ar risipi multe confuzii și ar 
lumină definitiv un colț de necurățenie, necunoscut încă ochiului ’ dis- 
trat al marelui Ta acest naiv şi incorigibil client al tuturor coţea- 
rilor de răspântie.. 


MOISE NICOARĂ 

Scrisoare din Budapesta 


Ungaria şi conferința dela Sinaia. — Salariile funcţionarilor şi 
muncitorilor. — Sciziunea din partidul' majoritar. — Greva dela 
căile ferate. 


Budapesta, August. 


Opinia publică maghiară contrar felului ei de a fi de până acum 
a început să reacționeze în vremea din urmă, mult mai agitată, la eve- 
nimentele cari se petrec peste graniţa țărei. 

Conducerea de astăzi a poporului unguresc lipsită aproape. cu 
totul de orice simț politic, ma reuşit încă să exploateze situația geo- 
grafică favorabilă a Ungariei în centrul Europei, pentru a se alătura 
în mod sincer vre-unei constelații de puteri continentale. Imprejură- 
rile economice însă, dezastrul financiar ce pare iminent, au contribuit 
în mod simțitor ca ungurii să-și îndrepte privirile spre o politică potri- 
vită intereselor de viaţă ale țărei. Astfel, sa urmărit cu atenţie confe- 
rința dela Sinaia, unde s'a discutat și condiţiile acordării unui împru- 
mut Ungariei. Presa maghiară, — conform instrucţiilor biroului presei 
care prin organizația sa inspiră numeroase campanii pe chestiunea 
externă, — a prezentat bunăvoința Micei Inţelegeri de a nu se opune 
împrumutului ungar, ca rezultatul unei admonestări făcute dlui Beneș, 
cu prilejul călătoriei acestuia la Londra. Guvernul britanic ar fi co- 
municat, anume, că nici celelalte state succesoare nu vor. obține îm- 
prumuturi în străinătate până când nu vor îngădui şi Ungariei posibilitatea 
de a se reface... Dintre condiţiile, asupra cărora sa deliberat la con- 
ferință, garanţiile practice cerute Ungariei să nu întrebuințeze îm- 

prumutul pentru înarmare şi propagandă iredentă, au produs aprecieri 
de revoltă în organele de publicitate şoviniste, invocându-se tocita poveste 
că Ungaria mutilată nu nai este capabilă de nici o acțiune. Ziarul 
„Szózat“ făcând pe naivul, scrie: „Nu tăgăduim că noi încercăm prin 
mijloace pacinice și corecte să corijăm nedreptatea strigătoare la cer 
"ce ni Sa făcut, însă aceasta nu se poate numi iredentă...“. Aceste or- 
gane conchid că Mica Inţelegere voeşte strangularea Ungariei creștine 
silindu-o să renunțe la independenţa naţională, și impunând un control 
asupra orânduelilor ei interioare. 

Cercurile liberale, la rândul lor, consideră ca un progres îmbu- 
curător deciziunile conferinței, şi duc o susținută campanie pentru a 
creia o atmosferă prielnică descătușărei Ungariei din izolarea econo- 
mică şi politică de acum. In Parlament, deputatul din opoziția unită 
Szakács Andor a pretins să se introducă o schimbare radicală în me- 
toadele de guvernare, deoarece străinătatea nu poate să aibă încre- 
dere în spiritul actual de cârmuire, care conduce destinele țării 
fără buget, de ani dearândul, care a sugrumat votul electoral 
care a menţinut taberile de internare, și care a introdus neferi- 
Citul sistem al monopolurilor. Situaţia nelâmurită a formei de stat ase- 
menea constitue o piedică în acţiunea de a îmblânzi pe vecini, căci actu- 
alul regent domnește ca un monarh ales liber până la moarte. De 
o eventuală ataşare la blocul turco-bulgaro-maghiar, Ungaria nu poate 
lega nădejdi; neavând timp să se refacă, ea ar ajunge repede într'o 
ucigătoare prăpastie economică și distrugerea ei națională ar fi com- 
plectă. Numai Franța şi Mica Inţelegere sunt în situație să ridice din 
halul actual poporul unguresc, prin urmare conducătorii lui trebue să 
încerce cu orice preţ să cunoască condițiile Micei aere get, şi să se 
«conformeze lor. 


Și în politica internă sau desfăşurat evenimente de importanță 
primordială, In Adunarea națională pe lângă chestiile de politică ex- 
ternă, sa desbătut pe larg, — din iniţiativa opoziției, — situația econo- 
mică a ţărei, examinându-se cauzele scumpetei ce ameninţă populaţia 
cu un dezastru sigur, și căutând să se dea soluțiuni pentru ameliorare. 


Proprietarii rurali cu o parte din industriași și comercianţi își în- 
casează profitul muncei lor aproape în paritate-aur. Mai vitreg este 
tratată însă, din partea guvernului, funcționărimea și muncitorimea. 

„Uniunea naţională a funcţionarilor (K. A. N. Sz) precum şi „Consiliul 
sindicatelor muncitoreşti“ au prezintat periodic memorii și 'moţiuni gu- 
vernului, arătând insuportabila deosebire dintre urcarea prețurilor la 
articolele de prima necesitate și salarizarea celor două năpăstuite ca- ` 
tegorii de cetățeni - Funcţionarii la „Nemzeti Lovarda“, iar muncitorii 
în „Tattersal“, au organizat întruniri, în cari sa făcut rechizitorii aspre 
guvernului, mergând chiar până la amenințarea cu grevă generală. 

Pentru a se paraliza o mișcare ce intenționează să opereze cu 

mijloace ilegale, opoziţia a reușit să determine în Adunarea naţiohală 
o discuţie asupra situației funcționarilor. - 

Drept consecință a acestei acţiuni Consiliul de miniștri a hotărât 
ca salariile funcţionarilor să fie sporite la jumătate din paritatea-aur. 
Uniunea funcţionarilor a renunţat „deocamdată“ la o mişcare decisivă. 
Consiliul sindicatelor însă, a înaintat un nou memoriu guvernului, de- 
monstrând insuficiența măsurilor și cerând tot mai energic sistemul 
„index- numărului“. 

Ministrul de finanţe Kallay în discursul său rostit la 27 lulie a. 
declarat că motivele cari împiedică guvernul să înainteze un budget: 
regulat sunt: nestabilitatea coroanei și imposibilitatea de a contracta. 
un împrumut. Totodată a anunțat măsurile pe cari intenționează gu- 
vernul să le ia pentru echilibrarea bilanţului comerțului extern și pentru 
înfrânarea scumpetei. In sfârșit, a servit şi o surpriză de caracter par- 
lamentar: a introdus în proectul indemnităţii două articole, prin care 
se stabilesc impozitele pe venit și avere astfel: pe anul 1922/23 nu 
se vor mai fixa noi impozite ci se vor încasa pe anul 1922 impozi- 
tele de pe anul 1921 înmulţite de 5 ori, iar pe anul 1923 se vor încasa 
impozitele de pe anul 1922 înmulţite de 25 de ori. Prin măsura aceasta 
ministrul de finanţe a încercat să pună în practică principiul valori- 
zărei coroanei prin paritate-aur şi pe tărâmul dărilor. Kallay a motivat 
dispoziția de mai sus spunând că numai în felul acesta găsește acoperire 
pentru cele 220 miliarde coroane, necesare lefurilor urcate ale func- 
ționarilor (Intreaga circulaţie monetară a Ungariei este acum de 197 
miliarde). 


Deoarece aceste impozite vizează în primul rând pe proprietarii 
rurali, extrema dreaptă în frunte cu Gömbös a socotit oportun mo- 
mentul să pornească ofensiva decisivă pentru răsturnarea guvernului. 
O luptă învierşunată sa dus în presă contra sistemului financiar ' al 
lui Kállay, iar la 2 August, cu prilejul conferinţei majorităţilor parla- 
mentare, a isbucnit conflictul pe față între grupările guvernamentale. 
Momentul pare a nu fi fost tocmai favorabil pentru grupul fajvédő at 

„apărătorilor de rasă“, deoarece Nagyatádi- Szabó, care a ținut deatâ- 
tea ori cumpăna pentru a decide de soarta grupărilor antagoniste, de 
data aceasta s'a declarat „credincios“ lui Bethlen. 

Sciziunea, care a fost latentă dela zămislirea acestui partid ete- 
togen, sa înfăptuit. Gömbös şi partizanii lui din Adunarea națională, 
zece la număr, citind o declarație, (care atrage atenţia celor ce se preo- 
cupă de soarta și viitorul unui popor enpioatat sistematic de străini) 
au demisionat din partid. 

Concomitent cu aceste evenimente pătura muncitorească continuă 
a fi în fierbere. 

Uniunea mecanicilor dela Căile ferate neobținând un răspuns fa- 
vorabil ultimatum-ului adresat guvernului privitor la urcarea salarului 

a declarat grevă. Două zile: au încetat să circule trenurile. Sa dove- 
dit că declararea grevei sa făcut în urma instigaţiei deputaţilor „sb- 
redő“, cari; prin alegerea unuia dintre cei mai abili dintre ei: publi- 
cistul Lendvai István, au obţinut un avantaj moral simțitor față de 
guvern.: Contele Bethlen pentru întărirea prestigiului slăbit al guver- 
nului. a înăbușit acțiunea de desagregare cu o mână de fier. Prin 
proclamarea stării de asediu și prin mobilizarea formațiunilor — pe 
cari le-a înarmat — ale „asigurării muncei naționale“ a reușit, fără 
a acorda niciun avantaj, să pună capăt grevei generale. 

Astfel, contele Bethlen, datorită calităţilor sale -de a guverna, în- 
temeiându-se pe o adevărată elastcitate de principii și pe un lung 
cortegiu de compromisuri, a rămas deocamdată stăpân pe situație. 
Dar, semnele unor mari frământări interne sunt tot mai evidente. Intre 
extrema dreaptă a şoviniştilor și grupul opoziției liberale, guvernul 
dela Budapesta oscilează nereușind să se hotărească pentru niciuna 
dintre cele două concepții de guvernământ. 

` Provizoratul pare să fie, pentru multă vreme încă, zodia în care 
se desfăşoară politica Ungariei. 


M. RUCĂREANU 

Cronica politică 


Minoritățile etnice și partidele politice 


In ziarul „Giasul minorităților“, care apare de câtăva vreme la Lugoj in 
limba română, am cetit deunăzi un articol, semnat de dl dr losif Willer, in care 
se examinează raporturile dintre minoritățile etnice şi partidele politice dela noi. 
„Autorul articolului, pornind dela convingerea că minoritățile din România nu-şi 
pot realiza revendicările lor speciale decât in cadrul unor grupări politice inde- 
pendente, alcătuite exclusiv pe bază națională, respinge cu hotărâre ideea orică- 
rei contopiri a cetățenilor de altă naţionalitate în rândurile diferitelor partide ro- 
mânești existente : — „Până când situaţia noastră minoritară inseamnă un de- 
favor pentru noi, încheie di dr Iosif Willer, până când avem a ne teme și 
avem ceva de dorit în ceeace priveşte progresarea liberă a culturei noastre, până 
când forța deosebirei de simțţăminte se våră între majoritate şi minoritate, locul 
politicianilor minoritari maghiari este întrun singur partid minoritar“. Simplu şi 

categoric. . 
l Argumentele contrare nu lipsesc insă. Le înfăţişează tot „Glasul minori- 
tăților“, in acelaş loc. Din punct de vedere politic, anume, mar fi bine ca minorită- 
tile să formeze partide aparte, întrucât izolarea în care le pune această situație, 
le poate indruma să-și caute un sprijin în afară hotarelor. lar din punct de ve- 
dere economic, în mod firesc, minoritățile trebuie să concureze la intensificarea 
vieții economice a ţărei.unde trăiesc. 

Care dintre cele două drumuri pare cel mai bun, e de discutat. Noi credem 
“că ar putea fi găsit un al treilea. Nu vedem întradevăr cum sașii şi maghiarii 
din Ardeal ar consimţi deocamdată să se risipească, individual, prin diferitele 
partide politice. Dar nici aceea nu putem să înţelegem, ca minoritățile dela noi, 
plecând dela părerea preconcepută, că situaţile lor constituie „un defavor“, să- 
se socotească intrun permanent antagonism faţă de intreaga noastră viață publică. 

Terenul de înţelegere ar trebui găsit, pentruca minoritățile, in dorinţa ce 
au de a-și asigura o desvoltare proporțională cu însemnătatea lor numerică, să 
nu rămână un corp străin, ostil şi supărător pentru funcționarea normală a orga- 
nismului Statului românesc. D! dr. Iosif Wiler mare încredere in partidele noastre 
„politice : dar nici clauzele ocrotitoare ale tratatului de pace dela Paris, pe cari 

ie pomeneşte domnia sa cu atâta religiozitate, nu sunt o platformă destul de so- 
lidă pentru a asigura pe seama minorităților maximul de beneficii. Elementul ho- 
tărâtor, după părerea noastră, reiese tot din jocul de forțe politice interne din cu~ 
` prinsul graniţelor României. i ` 

Felul in care minoritățile vor şti să se încopcieze la acest angrenaj rămâne 
principala problemă pe care ele o au de deslegat. 

In nici un caz, calea cea mai nimerită nu e aceea pe care a apucat, deu- 
năzi, colaboratorul sas, rămas până acum necunoscut, al ziarului „Times“ din 
Londra. Injuriile trimise de astă dată cu o deosebită grije din Neppendori până 
pe malurile Tamisei ne reamintesc vremuri de dușmănie, pe cari le credeam de- 
mult înmormântate. Informatorul ocazional al marelui cotidian englez, scrie tex- 
tual: „Inainte, în această parte a țării cuvântul „român“ însemna cioban, tăietor de 
lemne sau slujnică. Azi înseamnă guvernul. Noua naţionalitate dominantă ar dori 
să se simtă acasă, dar nu se potriveşte cu realitatea“. .. 

Şi corespondenţa urmează p- acelaș ton. După ce preamăreşte binefacerile 
cârmuirei maghiare de ieri, după ce lansează câteva oftări dupa libertăţile pier- 
dute ale poporului săsesc, dupăce împroaşcă din umbră o pungă întreagă de ve- 
-nin asupra robilor cari au ajuns să stăpânească țara aceasta, — sătmana obrăznicie 
anonimă se repede asupra așezămintelor noastre, insultând „justiţia specifică ro- 
mânească, în care bacşişul joacă un rol proeminent“. 

Nam avea nimic de spus impotriva acestor inepții, le-am trece pur şi sim- . 
plu şi pe acestea în seama cunoscutului vrăjmaş al nostru d. Neugeboren şi am 
trece mai departe, după câteva consideraţii asupra felului cum suntem zugrăviți 
in străinătate de către unii din loialii noştri concetăţeni; cazul însă merită o atenție 
mai deosebită. Articolul insultător din „Times“, pe al cărui autor am vrea grozav . 
“să-l cunoaştem, a fost tradus în întregime de ziarul „Siebenbiirgische Tageblatt“ din 
Sibiu, şi nu numai că acest organ al saşilor din Ardeal ma adăugat un protest, şi 
n'a schițat un gest de desabrobare, ci, reproducându-l cu o deosebită satisfacţie, 
s'a solidarizat cu întreg conţinutul lui. , 

lată ceva care, dacă nu greşim, par'că ar cădea în competenţa procuroru- 


Jui din Sibiu... 
ION BALINT 

GAZETA RIMATA 


O alegere de preşedinte 


... Și cum se adunase toți o sută, 
Venind în taină la consfătuire, — 
S'a început o straşnică dispută. 


De teamă, ca nimic să nu transpire 
Din discuțiunea ce era pendinte, 
S'a pus o caraulă la ieșire. 


Ghiulucă zise câteva cuvinte, - 
Si-apoi se puse chestia: Pe cine, 
La „Astra“, să propunem președinte ? 


— „Sunt mulți, acei cu merite, vezi bine, 
„Căci criză de fruntaşi nu e în țară, 
„Dar marea cinste, cui i se cuvine“ ? 
„Pe cine punem, toți se întrebară, 

„In fruntea venerabilei fundaţii“ ? 

Și pânăn zorii zilei discutară. 


Sau păruit la început (ca frații) 
Dar după ce se potoli furtuna 
Au «prins să dețileze candidaţii. 


In rândul cel dintâi, ca totdeauna, 


Păși Dobrescu, omul de cultură, 
Și le grăi: — „Până vă iau cu buna, 

„Lotați-mă, și nu mai faceţi gură, 
„Căci după câte mi s'au pus în samă 
„„Insemn şi eu cevân literatură“ 


Frumos şi elegant, ca scos din ramă, 
Boilă le vorbi, cu-accente grave, 
(De-ai fi crezut că vrea să joace-o dramă) 


— „Fac un apel la sufletele brave 
„Să recunoască, în sinceritate, 
„Că-s cel mai bun jurist de pe Târnave. 


„Celebră e a mea activitate 
„La Dicio-Sân-Mărtin, în vremuri grele, 
„Am scos trei calendare ilustrate... 


In fine apăru după perdele 
Și Ciceo-Popp, discret cum îi e firea, 
Și se lăsă întrun fotel de piele. 


-Apoi, rotindu-și peste toţi privirea, 
Rosti încet: — „In nouăzeci și şase, 
„Am scris și eu o ştire la „Unirea“... * 


Intreaga adunare-atunci rămase 
Inmărmurită... Și 'ncepu iar sfada, 
(Ba Roman Deneş se cam enervase). 


Vasile Goldiș, palid ca zăpada, 
Ceru dovezi, căci nu crezi minunea, — 
Și Cicee Popp, vai! n'a produs dovada. 


Era 'n pericol „Asociațiunea'! .. . 
Dar șeful, dup'o scurtă pertractare 
A prezentat, abil, rezoluțiunea, — 


Și-a hotărît o nouă amânare ... 


. UN „ASTRO“-LOG 


membru pe viață in despărțământul 
Gherlei 

E Dă 


ze 


INSEMNĂRI 


O scrisoare de complezenţă. Pro- 
fitând de lipsa din ţară a diui Octa- 
vian Goga, ziarul „Patria“ s'a grăbit 
să publice, ia 16 August, o aşa zisă rec- 
tificare din partea dlui Alfred Zim- 
mern, referitoare la un articol apărut 


în „Țara Noastră“ la 17 Iunie. Inter- : 


valul acesta de două luni a fost fără 
îndoială Absolut necesar patronilor par- 
tidului naţional pentru a convinge pe 
distinsul nostru prieten să le vină în 
ajutor. DI Alfred Zimmern, întradevăr, 
ar vrea să impace pe toată lumea; cu 
o prea politicoasă rezervă declară că 
nu dorește să se amestece în luptele 
politice din România şi se hotăreşte 
să nu-şi aducă aminte, de cuvintele 
spuse la Cluj,- vara trecută. Domnia- 
sa- a declarat atunci dlui Octavian 
Goga: 

„Vă mulțumesc pentru lămuririle ce 
mi-aţi dat, dacă nu le ştiam, după 
conversațiile ce am avut aci ași fi ple- 
cat cu convingerea că românii arde- 
leni sunt mult mai apropiaţi sufletește 
de unguri, decât de românii din vechiul 
Regat“. 

Astăzi, d. Alfred Zimmern, care-şi 
reamintește „cu mare plăcere“ de co- 
vorbirea dela Cluj, sperând ca ea så fie 
„reînoită nu peste mult“ crede că d. 
Octavian Goga ma reţinut „înțelesul 
exact“ al cuvintelor sale, spuse „in 
mod confidential“. 

„E o scrisoare de complezenţă, asupra 
căreia, se înțelege, vom reveni. Deo- 
camdată înregistrăm bucuria exage- 
rață a „Patriei“ care işi inchipuie se- 
rios că acest mic incident de memo- 
fie sau acest exces de gentileţe (fer- 
tium non datur, cum se zice la Biaj) 
al acestui amic bun a! României, consti- 
tue o „descalificare“ pentru directo- 
rub „Țărei Noastre“. i 

Hotărât lucru, gazeta dlui Iuliu Ma- 

niu a devenit o publicaţie umoristică... 

Cine înjură ţara. — Ori de câte 
ori se aude dincolo de graniţă, un 
glas care -ocărește România, fără s'o 
cunoască şi fără s'o ințeleagă, tot-. 
deauna se găsește la București sau 
aiurea cineva care să se bucure şi să 
„ne dea cu tifla in propria noastră ţară. 
Am văzut astfel, cu ocazia ultimei vi- 
zite a celor trei delegaţi ai „Ligei | 
Naţiunilor,“ câtă satisfacție a deslăn- 
țuit în tabăra umanitariştilor noştri de 
diferite confesiuni, convingerea (gre- 
şită de altfel) că ni s'a: trimis însfârșit 
o anchetă care să cerceteze „cum ne 
purtăm“ cu minoritățile. 

Nu totdeauna insă, insultele cari 
ni se aruncă din străinătate, sunt în 
stare să ne facă rău cu adevărat. E 
bine să ne uităm câteodată şi cine ne 
înjură. De cele mai multe ori, ocările 
Sunt anonime, Anonim e corespon- 
dentul sas dela „Times“, cu proza că- 
„ruja ne ocupăm în altă parte, anonim 
a fost şi călătorul cehoslovac dela 
„Prager Presse“. Câteodată, işi arată 
urechile uneltirile dușmane. Aitădată, 
sunt pur şi simplu oameni de afaceri, 
nesatisfăcuţi. D. Hyppolite Philouse, 
care a scris impotriva noastră in zia- 
“rul „L' Oevre“ a încercat odată să plaseze 
statului român nişte locomotive vechi, 
rămase dela armata generalului Wran- 
gel. D. Letellier dela „Le jourual!“ este 
asociatul dlui de Marcay, căruia i s'au 
oprit ruletele dela Sinaia. D. Spears, 
care a vorbit deunăzi defavorabil Ro- 


- mâniei in Camera comunelor a avut un 


contact cu România, anulat de curând, 
` lasfârşit, ziarul „Viitorul“ mai de- 
nunță incă un caz, foarte interesant: 
lordul Newton, care ne-a atacat de- 
asemeni in Parlamentul din Londra, 
nu e decât... Moritz Neustadt, băiatul 
cârciumarului din Oradea-Mare de- 
aitădată şi văr direct cu d. lacob Ro- 
zentha! dela „Adevărul... 

Deci, totul se înţelege ușor. Cum o 
să fie. Moritz, -— „celebrul bancher- 
voiajor tirolez,“ — un bun amic al 
României ? 


Un paradis: Bihorul. Să nu râdeţi 
în faţa acestui titlu, pentrucă nu'e 
glumă. Citiţi „Cronica Bihorului“, din 
numărul dela 11 August al „Infrățirii“ 
dela Cluj, şi veţi găsi, că aşa este. In 
Bihor se petrec adevărate minuni. La 
oraşe cazarmele s'au transformat în 
universităţi. Dar nu numai atât. In fie- 
care sat din Bihor este școală ca un 

palat, o bibliotecă şcolară cu sală de 
„_dectură și un dascăl gras plătit. Biho- 
rul'sa preschimbat peste noapte intrun 
adevărat paradis cultural, iar pe cele 
trei Crișuri nu ‘curge. decât lapte și 
"miere... Şi toate aceste minnnăţii sunt 

datorite cui? Marelui şampion cultu- 
ral dlui general 'Moşoiu, care de când 
a luat județul acesta în arendă nu mai 
are somn, şi nu 'mai are: nici chiar 
poftă de mâncare, de grija ce o poartă 
Bihorului. 

Așa spune gazeta liberală. Cetitorii, 
cari nu cunosc nici pe preaslăvitul mi- 
nistru al deraierilor,. nici stările din 
Bihor, vor crede probabil, că toate aceste 
fantezii — sunt fapte. Noi însă, cari 
deatâta timp ne îmbuibăm în bunătă- 
țile guvernării liberale, noi cari știm 
că oamenii aceștia nau făcut pentru 
Bihor decât să-l exploateze, . şi să-l 
facă de râs, noi cetim de sigur aceste 
elogii mincinoase cu zâmbetul pe ca- 
re-l merită. Câtă vreme știm prea bine, 
că dl general Moşoiu ma „patronat“ 
în Bihor, decât parade, banchete şi 
tripouri, şi că n'a dat nici un ban, și 
nici ò cărămidă pentru o școală sau 
pentru o biserică. 

Cu alt prilej ne vom lua noi oste- 
neala 'să-i facem pomelnicul faptelor 
şi să tămâiem după cuviință acea 
„admirabilă operă culturală“, cu care 
„Infrățirea“ crede că seduce lumea 


atribuindu-o veselulu: ministru de co- 
municaţii. 


Iarăşi tricolorul. Am mai pomenit 
aici, cândva, despre orgia tricoloră 
care ne năpădeşte ori de câteori mi- 
niștrii liberali pornesc în plimbare de 
plăcere prin orașele din Ardeal. Aşa 
a fost acum de curând la Ciuj, când 
într'o bună zi, — în ziua de 15 August, 
— toate edificiile publice și toate ca- 
sele particulare au fost literalmente 
acoperite de drapele naţionale. Stea- 
guri mari și steaguri mici, steaguri 
noui şi steaguri ieşite de soare, stea- 
guri desfășurate în vânt şi steaguri 
mototolite de vreme, spânzurau de pre- 


“tutindeni, de-ți luau văzul. Trecătorii 


se întrebau, nfirați: e vreo sărbătoare 
națională ? vine Regele? ne vizitează 
vreun Suveran străin? (Se zicea chiar 
că există o lege care prevede anumite 
cazuri pentru asemenea pavoazări), Dar, 
nimic din toate acestea Un subcomi-: 
Sar. de poliție a scos lumea din. ne- 
dumerire, anunțând că d. Gh. Mârzescu 
ministrul muncei, e așteptat să soseașcă 
în Cluj.. 

Nici măcar d. Gh. Mârzescu n na so- 


„sit însă în ziua aceea, cum a fost vorba. Şi. 


steagurile stau visătoare la ferestre, 
gătite ca de nuntă, pândind trecerea 
ilustrului oaspe. Când s’o îndura să-şi 
aducă aminte și să sosească, nu se 
ştie... Până atunci, orgia tricoloră 
continuă. 

E adorabi!; e mai bine decât in co- 
mediile lui Caragiale ! 


Alegerea dela „Asociaţie“. Adu- 
narea generală din anul acesta a 
„Asociaţiei“ a dat prilej din nou cà- 
torva comentarii inexacte cu privire 
a... adunarea generală din anul trecut. 
Astfel, d. Onisifor Ghibu, după ce a 
dat gata Catedrala catolică din Cluj, 
s'a hotărât să scrie şi o serie de arti- 
cole comparative despre „Asociaţia“ 

din Sibiu şi „Liga culturală“ din 
Bucureşti. Treaba dumnealui, mani- 
festarea prin scris a opiniilor e li- 
beră în România; dar d. Onisifor Ghibu 
nu se mărginește la o relatare obiec- 
tivă a faptelor; ci, distinsul profesor 
de pedagogie ocupându-se de candi- 
datura dlui N. Iorga la prezidenţia 
„Asociaţiei“ face două afirmații grå- 
tuite, pe cari suntem nevoiți: să le 
punem la punct. Mai întâi, nu e ade- 
vărat că sar fi pus, anul trecut, can- 
didatura dlui N. lorga impotriva voinţei 
sale. Cât despre „introducerea politi- 
cianismului“ la conducerea „Asociaţiei“ 
credem că e de ajuns să punem faţă 
in față intenţiile acelor cari au sus- 
ținut candidatura dlui N. Iorga, fără 
să aibe vreo legătură politică cu dom- 
nia=sa, și. intenţiile acelora cari, cu 
agenţi electorali și cu bătăuşi de în- 
trunire, au venit în frunte cu preșe- 
dintele partidului naţional să aleagă 
pe vice-preşedintele acestui partid, din 
care (nu cumva ne înşelăm?) face parte 
şi d. Onisifor Ghibu. 

Această scurtă rectificare e de ajuns... 


Inteligenta intrigă a „Patriei“. — 
Nu mai departe decât în numărul 
trecut al „Țărei Noastre“ ne-am oprit 
câteva clipe să înregistrăm in treacăt, 
cu titlu de curiozitate, elucubraţiile de 
vară din reportajele politice ale „pre- 
sei independente“ dela București. 
Unele mostre, ca de pildă inscrierea 
dlui Argetoianu în partidul naţional 
(pentru ce nu în cel comunist?) ni 
s'au părut cu deosebiri amuzante. Am 
zâmbit în fața acestor hazlii conse- 
cințe ale căldurilor, şi am trecut re- 

“pede mai departe. 

Se vede însă, că ceeace în gazetele 
din Capitală nu e decât motiv de ve- 
selă fantazie, se transformă în sânul 
comitetului de-o sută intro intrigă 
stupidă, cusută cu odgonul. Ziarul din 
Cluj al dlui Iuliu Maniu şi-a luat de- 

mult însărcinarea de a fi canalul de 
scurgere al tuturor combinațiilor pe 
cari le dă la iveală sforţarea cerebrală ` 
a honigmanilor protectori, Luând drept 
bune năsbătiile acestora, „Patria“ gră- 
mădeşte la un loc, cu apucături rău 
mirositoare de grăjdar anafiabet, un 
morman întreg de minciuni ridicole la 


„adresa dlui Octavian Goga, — foarte 


convinsă că e şireată nevoie mare şi 
că a băgat zâzanie în adversarii ei. D. 
Octavian Goga uneltește pe lângă d. 
general Averescu împotriva dlui Ar- 
getoianu, d. Octavian Goga e cu d. 
Argetoianu impotriva .dlui general 
Averescu, d. Octavian Goga, înstârşit! 
se pregăteşte să tradeze şi pe unul 
şi pe ceľalt cu d. lon l. Brătianu, ia 
Karlsbad... 

Frumoasă poveste... „Patria“ se 
inşeală însă, când atribuie altora pro- 
pria psihologie a patronilor săi. Spe- 
cialitatea de a bate pela toate ușile, 
și de-aşi oferi colaborarea, impudică, la 
toate răspântiile, să ne ierte deștepții 
intriganţi, este exclusiv a dlui Iuliu 
Maniu. D. Octavian Goga nu cunoaște 
anticamerile liberale unde atâţia dintre 
conducătorii partidului naţional au vi- 
sat o împreunare... 


Capitalul liberal. Gazetele parti- 
dului naţional! duc dela o vreme o 
îndârjită campanie împotriva „capita- 
lului liberal.“ In special „Patria“ se 
ridică, indignată, împotriva tuturor in- 
stituților intemeiate şi susţinute de 
oamenii dlui Vintilă Brătianu, dela 
„Cartea românească“ până la „Banca 
românească“. Noi nu spunem că 
„Patria“ mar avea dreptul să protesteze 
împotriva amestecului reciproc al po- 
liticei în afaceri şi al afacerilor in po- 
litică. Cetitorii noştri sunt martori, că 
linia de demarcație pe care am sta- 
bilit-o aici, între cele două ipostaze 
obişnuite ale oamenilor politici dela 
noi, se lasă chiar mai adânc decât atât. 

Merge până acolo, încât conducătorul 
publicaţiei de față a refuzat totdeauna 
in mod programatic, nenumăratele o- 
ferte "de a intra in consiliul de ad- 
ministraţie al vreunei întreprinderi fi- 
nanciare de acest soi. 


Din nefericire, nu acesta este şi ca- 


zul jupânilor dela gazetele partidului 
naţional. DI lon Agârbiceanu, care 
blestemă astăzi „Cartea românească“ a 
umplut. toate podurile acestui rău in- 
spirat institut de editură, cu nume- 
roasele şi indigestele sale volume, pe 
cari şi șoarecii se tem să le mai 
roadă. DI Vasile Goldiș, care infie- 
rează „Banca românească“ in dulce 
duet cu cellalt puritan al Ardealului, 
d! Șt. C. Popp dela Chelmac, inca- 
sează anual, impreuna cu al doilea 
vice președinte al partidului naţional, 
sute de mii de lei, fără să depună 
altă forțare decât aceea a iscăliturei, 


dela ghişeurile impotriva cărora re- 


pede atâta anatemă. 

Probabil, toți acești domni işi in- 
chipuie că sunt foarte vicleni, şi că in- 
jurând şi făcându-și trebşoarele în a- 
celaş timp, păcălesc amarnic pe naivii, 
cari plătesc şi se lasă atacați. Adevă- 
rul este că toată mascarada aceasta 
e profund desgustătoare ; până și ci- 
nismul profitorilor, are o limită de 
estetică, peste care nu -se poate trece. 


Curțile marţiale. „Adevărul“ a pu- 
blicat deunăzi un violent articol ìm- 
potriva Curţilor marţiale. Un inginer 
din Cernăuţi ar fi fost, adică, pe ne- 
drept condamnat, şi procesul său a 
fost trimis acum spre judecare unei 
alte instanțe. Atât a fost de ajuns, 
pentru ca ziarul din strada Sărindar 
să se năpustească asupra justiției mi- 
litare, cerând pur şi simplu desființa- 
rea ci. E ca şi când Sar prosune, din 
pricina unei erori judiciare, literarea 
din ocnă a tuturor criminalilor... 

Pornirea celor dela „Adevărul“ im- 

“Gh. Adamescu despre 


potriva Curților marţiale are insă o 
altă explicație: Pe mâinile multora dintre 
ei se văd incă urmele lanțurilor din 
inchisoare, urmele pe -cari amnestia 
nu le-a şters de tot. Foştii redactori 
dela „Gazeta Bucureştilor“ nu pot 
să uite uşor pe judecătorii cari i-au 
condamnat. Rău fac. Ar trebui să le 
fie recunoscători pentru indulgența lor. 
Aceeaş vină, imputată trădătorilor dela 
„Gazette des Ardennes“ a fost pedepsită 
in Franţa cu moartea. — Şi pe cei im- 
pușcaţi, nu-i mai amnestiază nimeni... 


Notiţe bibliografice. — Au apărut: 
Poeme în proză de Emil Isac, un 
volum de 64 pagini, preţul 22 lei, Ti- 
pografia Românească, Oradea-Mare: 
Copertă ilustrată în culori de picto- 
rul Demian. Cuprinde 3} de poeme 


in proză, publicate de autor în dife- 
rite reviste literare. 
Viața românească, revistă literară 


şi şti:nțifică, anul XV numărul 6, pe- 
luna Iunie, publică în frunte o novelă 


"de di M. Sadoveanu : „Marea“. Dintre 


numeroasele articole de cercetări 
ştiinţifice desprindem meritoasa tra- 
ducere din Odisseia, a dlui Gh. Murnu. 
Un bogat material informativ. Nici o 
poezie. Un număr 20 lei. 

Ramuri, revistă literară anui XVII, 
numărul 15, aduce drepte observa- 
țiuni critice asupra literaturei tinere, 
iscălite de di N. lorga. Din materialul 
beletristic nu putem reţine, spre re-. 
gretul nustru, nimic 

Democrația, numerile 6—7 pe lunie 
și Iulie, cu prim articol, în franţuzeşte, 
de C. Bougl&; nici acum înţelegem de 
ce nu se dă articolul şi în traducere 
românească ? Apoi articole politice, 
sociale și culturale semnate del. D. 
Barzan, Pavel Kusminski, G. Ada- 
mescu, Olimp loan, Scarlat Panai- 
tescu şi alţii. Remarcăm articolul! diui 
„Problemele - 
învățământului secundar.“ 

